Kookkuns: Piesang flambé
Piesang flambé is baie maklik om te maak.
Halveer die piesang in die lengte en braai in botter tot dit begin blink.
Bedien dit in ’n warm bakkie en strooi suiker oor.
Gooi dan warm rum oor en steek dit aan die brand.
Bedien saam met roomys.
op 6/15/2016 08:11:00 pm Sofyia - Girl's name meaning, origin, and popularity | BabyCenter
Sofyia Girl's name meaning, origin, and popularity
Like Sofyia? What about:
Sophie, Soffy, Sofie, Sophi, Sofy, Sophy, Sophia, Sofi, Soffie, Sophiie, Sophii, Soofiya KOOS KOMBUIS: O, die gogga’s en geite van sonnige Suid-Afrika
Swilling his sangria in the sun, KOOS KOMBUIS remembers one of the less pleasant features of the South African summer: giant goggas! Goggas the size of chickens, which make British bugs look positively polite
Dit was met ‘n mate van afguns dat ek verlede week se vloedramp in Brittanje dopgehou het op Sky news.
Dit was in die ongenaakbare hitte van die nuwe somer, met die gesing van air conditioners en die gerinkel van ys in sangria-glase om ons heen, dat ons ons TV-stelle aangeskakel het… net om te sien hoe die Engelse oorstroom word. The waves rule Brittannia!
Ek weet dit was vir julle ouens waarskynlik traumaties, maar op ‘n afstand het dit baie prettig gelyk, glo my.
Jy sien, dis die probleem wat ek het met die Suid-Afrikaanse somers. En dis hoekom ek so bang is vir global warming oor die algemeen. As jy koud kry, kan jy altyd ‘n trui aantrek of ‘n kaggelvuurtjie pak en ‘n rooiwyntjie drink. Selfs as jy nat is, kan jy jouself afdroog. Maar teen die hitte van die son het ons spesie geen weerstand nie. Swembaddens, lugverkoelers, en koue biere bring tydelike verligting, maar die hitte is altyd op die periferie van jou bestaan, jy kan nie daarvan vergeet nie. Dis ‘n voortdurende ongemak.
En hier in Afrika gaan die versengende hitte natuurlik gepaard met iets anders waarvan julle daar in die noordelike halfrond al vergeet het: GOGGAS.
Kyk, ek weet daar is vlieë in Engeland, maar hulle is nie soos die Suid-Afrikaanse vlieë nie. Hulle is nie soos die blou en groen brommers wat mens met ‘n voorhamer moet doodslaan omdat jou insekdoder-container al leeg gespuit is nie. Die vliegies in Engeland is klein en polite. Hulle warrel en zoem nie deur jou hare nie. Hulle sit mooi stil op jou vensterbank en vryf hulle vooorpootjies apologeties teen mekaar. As hulle ‘n draai verby jou broodblik vlieg, kug hulle eers beleefd en sê “pardon me”. Hulle weet hulle moet hulle gedra, want hulle is op CCTV.
Hier by ons neem goggas afgryslike afmetings aan, veral in die noordelike provinsies. Dis omtrent soos District 9. Dis brommers, en muskiete, en sprinkane, en vlieënde kewers, en allerhande goed wat tril en fluit en brul en bewe en tjoer-tjoer-geluide maak. Was julle al in die Thabazimbi-distrik oor Kersfees? Die geraas teen die gaasvensters hou tot in die nag aan, met afgryslike swart motte so groot soos hoenders. Daar is niks pikant of polite aan Afrika se goggas nie.
Al wat ek eintlik wil sê, is: moenie te veel moan oor die vloede in Engeland, die orkane in Amerika of die veldbrande in Australië nie. Dis erg, ek weet. Daar gaan mense dood, ek weet. Maar dit gebeur net so nou en dan. Terwyl julle knus voor julle TV-stelle sit en prewel “Oh, golly, it’s foggy again!”, is ons permanent die slagoffers van Moeder Natuur. En, ja, mense gaan al jare lank dood van malaria-muskiete. En tsetse-vlieë. En allerhande geite. En dié wat nie doodgaan nie, word gebyt en geteister en geïrriteer, jaar na jaar, deur die miljoene klein U.F.O.’s wat ons elke somer fanaties bestook met hul nimmer-eindigende lug-aanvalle.
Maar daarvan sê Sky News natuurlik niks nie…
Ander rubrieke: Die reënboognasie is so dood soos my gunsteling koffiebeker, Het die Bloubulle regtig die Curriebeker gewen?. Ander rubrieke: "Die getik van tydbomme" of "Skokkende nuwe wending in die Caster Semya sage".